AfriForum gaan vermoorde sokkerspeler se familie verteenwoordig | Maroela Media
AfriForum gaan vermoorde sokkerspeler se familie verteenwoordig
Sifiso Meyiwa en Kallie Kriel (Foto: Verskaf)
Die burgerregteorganisasie AfriForum het Dinsdag in 'n mediakonferensie aangekondig adv. Gerrie Nel, hoof van AfriForum se privaat vervolgingseenheid, is aangestel as die familie se advokaat in die ondersoek na Senzo se dood.
Die Meyiwa-familie het AfriForum genader om te help om die moord op hul familielid en voormalige Bafana Bafana-kaptein op te los. Die Nasionale Vervolgingsgesag (NVG) het tot op hede nog geen vervolging rakende die Meyiwa-saak ingestel nie.
Daar is vroeër berig dat Senzo sowat vyf jaar gelede op 27-jarige ouderdom tydens 'n rooftog noodlottig in 'n huis in Vosloorus in Boksburg doodgeskiet is. Die polisie het 'n dag later identikits vrygestel van twee mans wat verdink word van die moord. Die NVG het net daarna erken dat 'n verdagte in die Boksburg-landdroshof verskyn het in verband met die moord op Senzo. Die aanklag teen die verdagte is egter 'n week later teruggetrek.
"Vir AfriForum as burgerregteorganisasie is dit belangrik om by sake soos hierdie betrokke te raak omdat dit in die hele land se belang is dat die strafregstelsel na behore funksioneer," sê Kallie Kriel, uitvoerende hoof van AfriForum.
Sifiso Meyiwa, Senzo se broer, het gesê hulle wil met die hulp van AfriForum sy geliefde broer se nagedagtenis eer, deur te verseker dat geregtigheid geskied en sy moordenaars tot verantwoording gebring word. "Die Meyiwa-familie is trots om met 'n organisasie verbind te word wat die waagmoed het om saam met ons standpunt in te neem in die stryd om geregtigheid in hierdie saak. Ons doen dus 'n beroep op alle billike Suid-Afrikaners van alle rasse om saam met ons te staan en hierdie ongeregtigheid te beveg," sê hy.
AfriForum en die Meyiwa-familie doen 'n beroep op enigiemand met inligting oor die saak om 'n e-pos na [email protected] te stuur.
NVG Senzo Meyiwa
Johan de Jonge se vrou praat op radio
Ja nee julle moet PC wees.
is die familie lede van afriforumlede en het hulle maandeliks bygedra tot afriforum. ? ek en my vrou dra maandeliks by tot afriforum en ek voel afriforum eerder geld spandeer en opvolg op getuienisse wat uit die zondo-kommissie uitgekom het. die regering self gaan niks doen nie behalwe miljoene mors op die zondo-kommissie.
Ek verstaan nie. Gerrie Nel is daar om die saak te hanteer, maar soos ek wel verstaan is daar nog niemand in hegtenis geneem nie. Wel een maar is weer moontlik met onskuldbevinding vry gelaat.
Jou kommentaar is onduidelik vir my. Wie is "julle" waarmee jy praat? En waarvoor staan PC?
Regtig JK, weet jy nie dat pc staan vir dit waarteen afriforum gereeld uitvaar teen persone wat van opinie met hulle verskil, nl political correct. Kan jy dit nou glo, wys jou afriforum tree op soos dit hulle pas. Mense mag maar wantrouig wees, baie wantrouig!